Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 938

1. A képzési cél Olyan szakemberek képzése, akik alkalmasak a humán erőforrás-fejlesztés feladatainak a megoldására. Képesek a különböző települések, régiók, kulturális ágazatok, képzési rendszerek, intézménytípusok, szervezeti és közösségformák menedzselésére, képesek mikro-, mezo- és makroszinten tervezni, koordinálni, alakítani, kontrollálni a kultúra és a művelődés intézményes folyamatait. Speciális képességekkel és ismeretekkel rendelkeznek a felnőttképzés területén: birtokában vannak az emberi értékek, kapcsolatok megismeréséhez, kezeléséhez, a konfliktusos helyzetek megoldásához szükséges ismereteknek, a felnőttek oktatásának módszereit ismerik és alkalmazni tudják. Képesek a nemzeti hagyományokra építve modernizációsinnovációs kulturális folyamatokat kezdeményezni, és ezek tudományos kutatásában közreműködni. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes